标题：赵秉文
人物简介
赵秉文（1159－1232）金朝文学家、理学家。字周巨，号“闲闲老人”，磁州滏阳（今河北磁县）人。金世宗大定二十五年（1185）登进士第，金宣宗兴定元年（1217）拜礼部尚书，兼侍读学士，同修国史、知集贤院事，哀宗即位，改翰林学士。赵秉文生性好学，诗文书画皆工，在当时颇有文名。其散文所表现的哲学思想，以周程理学为主，宣扬仁义道德性命之说。诗歌多写自然景物，善草书。著作有《闲闲老人滏水文集》等。
赵秉文在书法上与同时代的党怀英、王庭筠、赵沨齐名，但赵秉文的书法早年却是取法只比他长八岁的王庭筠。王庭筠是米芾的外甥，大约“近水楼台先得月”，书法学米芾，并很得形神，时人甚至誉王庭筠书法“不在米元章之下”。赵秉文虽然最初取法王庭筠，但后来直接学米，大有“一超直入如来地”的意味，成了王庭筠的“师兄弟”。元·刘祈《归潜志》云：“赵秉文幼年诗与书皆法子端（王庭筠），后更学太白、东坡，字兼古今诸家学，及晚年书大进。诗专法唐人，魁然一时文士领袖，自号闲闲居士云。”元好问《中州集》谓赵秉文“工书翰，字画有晋魏风调，草书尤警绝”。
个人成就
文学赵秉文“历五朝，官六卿”，朝廷中的诏书、册文、表以及与宋、夏两国的国书等多出其手。他所草拟的《开兴改元诏》，当时闾巷间皆能传诵。他学识广博，著有《易丛说》、《中庸说》、《扬子发微》、《太玄笺赞》、《文中子类说》、《南华略释》、《列子补注》等，且兼善诗文书画。金人刘祁称他“平日字画工夫最深，诗其次，又其次散文”。他的诗作多描写自然景物，元好问称他“七言长诗笔势纵放，不拘一律。律诗壮丽，小诗精绝，多以近体为之。至五言，则沉郁顿挫，似阮嗣宗，真淳古淡，似陶渊明”。前后主文坛四十年之久，成为金朝末期“文士领袖”。晚年逢金朝衰乱，以禅学求慰藉。有《闲闲老人滏水文集》传世，另有《道德真经集解》收录在道藏中。
书法赵秉文在书法上与同时代的党怀英、王庭筠、赵沨齐名，但赵秉文的书法早年却  赵秉文《赤壁图卷题诗》是取法只比他长八岁的王庭筠。王庭筠是米芾的外甥，大约“近水楼台先得月”，书法学米芾，并很得形神，时人甚至誉王庭筠书法“不在米元章之下”。赵秉文虽然最初取法王庭筠，但后来直接学米，大有“一超直入如来地”的意味，成了王庭筠的“师兄弟”。刘祈《归潜志》云：“赵秉文幼年诗与书皆法子端（王庭筠），后更学太白、东坡，字兼古今诸家学，及晚年书大进。诗专法唐人，魁然一时文士领袖，自号闲闲居士云。”元好问《中州集》谓赵秉文“工书翰，字画有晋魏风调，草书尤警绝”。[1]
藏书官翰林修撰，南渡拜礼部尚书，作《遂初园记》：“老屋数楹，名其庄曰‘归愚’；闯户而入，名其堂曰‘闲闲’。堂之两翼，为读易思玄之所。少南，竹柏森翳，有亭曰翠真。又南，花木丛茂，有亭曰伫香。……稍西，临眺西山，台之名曰悠然。其东，丛书数千卷，蓄琴一张，庵曰‘味真’。闲闲老人得而乐之。玄易书数册，吟讽终日。有客来，则接之，焚香宴坐。”抄录古文，至老不衰，两目昏然不已，所积甚富，上至六经，以及庄老、医药、浮屠等。[2]
金史文载
赵秉文，字周臣，磁州滏阳人也。幼颖悟，读书若夙习。登大定二十五年进士第，调安塞簿，以课最迁邯郸令，再迁唐山。丁父忧，用荐者起复南京路转运司都勾判官。明昌六年，入为应奉翰林文字，同知制诰。上书论宰相胥持国当罢，宗室守贞可大用。章宗召问，言颇差异，于是命知大兴府事内族膏等鞫之。秉文初不肯言，诘其仆，历数交游者，秉文乃曰：“初欲上言，尝与修撰王庭筠、御史周昂、省令史潘豹、郑赞道、高坦等私议。”庭筠等皆下狱，决罚有差。有司论秉文上书狂妄，法当追解，上不欲以言罪人，遂特免焉。当时为之语曰：“古有朱云，今有秉文，朱云攀槛，秉文攀人。”士大夫莫不耻之。坐是久废，后起为同知岢岚军州事，转北京路转运司支度判官。承安五年冬十月，阴晦连日，宰相张万公入对，上顾谓万公曰：“卿言天日晦冥，亦犹人君用人邪正不分，极有理。若赵秉文曩以言事降授，闻其人有才藻，工书翰，又且敢言，朕非弃不用，以北边军事方兴，姑试之耳。”泰和二年，召为户部事，迁翰林修撰。十月，出为宁边州刺史。三年，改平定州。前政苛于用刑，每闻赦将至，先掊贼死乃拜赦，而盗愈繁。秉文为政，一从宽简，旬月盗悉屏迹。岁饥，出禄粟倡豪民以赈，全活者甚众。
大安初，北兵南向，召秉文与待制赵资道论备边策，秉文言：“今我军聚于宣德，城小，列营其外，涉暑雨，器械弛败，人且病，俟秋敌至将不利矣。可遣临潢一军捣其虚，则山西之围可解，兵法所谓‘出其不意、攻其必救’者也。”卫王不能用，其秋宣德果以败闻。寻为兵部郎中，兼翰林修撰，俄转翰林直学士。
贞祐初，建言时事可行者三：一迁都，二导河，三封建。朝廷略施行之。明年，上书愿为国家守残破一州，以宣布朝廷恤民之意，且曰：“陛下勿谓书生不知兵，颜真卿、张巡、许远辈以身许国，亦书生也。”又曰：“使臣死而有益于国，犹胜坐糜廪禄为无用之人。”上曰：“秉文志固可尚，然方今翰苑尤难其人，卿宿儒，当在左右。”不许。四年，拜翰林侍讲学士，言：“宝券滞塞，盖朝廷初议更张，市肆已妄传其不用，因之抑遏，渐至废绝。臣愚以为宜立回易务，令近上职官通市道者掌之，给以银钞粟麦缣帛之类，权其低昂而出纳。”诏有司议行之。
兴定元年，转侍读学士。拜礼部尚书，兼侍读学士，同修国史，知集贤院事。又明年，知贡举，坐取进士卢亚重用韵，削两阶，因请致仕。金自泰和、大安以来，科举之文其弊益甚。盖有司惟守格法，所取之文卑陋陈腐，苟合程度而已，稍涉奇峭，即遭绌落，于是文风大衰。贞祐初，秉文为省试，得李献能赋，虽格律稍疏而词藻颇丽，擢为第一。举人遂大喧噪，诉於台省，以为赵公大坏文格，且作诗谤之，久之方息。俄而献能复中宏词，入翰林，而秉文竟以是得罪。
五年，复为礼部尚书，入谢，上曰：“卿春秋高，以文章故须复用卿。”秉文以身受厚恩，无以自效，愿开忠言、广圣虑，每进见从容为上言，人主当俭勤、慎兵刑，所以祈天永命者，上嘉纳焉。哀宗即位，再乞致仕，不许。改翰林学士，同修国史，兼益政院说书官。以上嗣德在初，当日亲经史以自裨益，进《无逸直解》、《贞观政要》、《申鉴》各一通。
正大九年正月，汴京戒严，上命秉文为赦文，以布宣悔悟哀痛之意。秉文指事陈义，辞情俱尽。及兵退，大臣欲称贺，且命为表，秉文曰：“《春秋》‘新宫火，三日哭’。今园陵如此，酌之以礼，当慰不当贺。”遂已。时年已老，日以时事为忧，虽食息顷不能忘。每闻一事可便民，一士可擢用，大则拜章，小则为当路者言，殷勤郑重，不能自已。三月，草《开兴改元诏》，闾巷间皆能传诵，洛阳人拜诏毕，举城痛哭，其感人如此。是年五月壬辰，卒，年七十四，积官至资善大夫、上护军、天水郡侯。
正大间，同杨云翼作《龟鉴万年录》上之。又因进讲，与云翼共集自古治术，号《君臣政要》为一编以进焉。秉文自幼至老未尝一日废书，著《易丛说》十卷，《中庸说》一卷，《扬子发微》一卷，《太玄笺赞》六卷，《文中子类说》一卷，《南华略释》一卷，《列子补注》一卷，删集《论语》、《孟子解》各一十卷，《资暇录》一十五卷，所著文章号《滏水集》者三十卷。
秉文之文长于辨析，极所欲言而止，不以绳墨自拘。七言长诗笔势纵放，不拘一律，律诗壮丽，小诗精绝，多以近体为之，至五言古诗则沉郁顿挫。字画则草书尤遒劲。朝使至自河、湟者，多言夏人问秉文及王庭筠起居状，其为四方所重如此。
为人至诚乐易，与人交不立崖岸，未尝以大名自居。仕五朝，官六卿，自奉养如寒士。杨云翼尝与秉文代掌文柄，时人号“杨赵”。然晚年颇以禅语自污，人亦以为秉文之恨云。
金史赞曰：杨云翼、赵秉文，金士巨擘，其文墨论议以及政事皆有足传。云翼谏伐宋一疏，宣宗虽不见听，此心何愧景略。庭筠之累，秉文所为，兹事大愧高允。
作品选摘
诗作【墨梅】
画师不作粉脂面，却恐傍人嫌我直。 
相逢莫道不相识，夏馥从来琢玉人。 
【寄王学士子端】
寄语雪溪王处士，年来多病复何如？浮云世态纷纷变，秋草人情日日疏。
李白一杯人影月，郑虔三绝画诗书。情知不得文章力，乞与黄华作隐居。
【游华山寄元裕之】
我从秦川来，遍历终南游。暮行华阴道，清快明双眸。
东风一夜横作恶，尘埃咫尺迷岩幽。山神戏人亦薄相，一杯未尽阴霾收。
但见两崖巨壁插剑戟，流泉夹道鸣琳璆。希夷石室绿萝合，金仙鹤驾空悠悠。
石门划断一峰出，婆娑石上为迟留。上方可望不可到，崖倾路绝令人愁。
十盘九折羊角上，青柯平上得少休。三峰壁立五千仞，其下无址傍无俦。
巨灵仙掌在霄汉，银河飞下青云头。或云奇胜在高顶，脚力未易供冥搜。
苍龙岭瘦苔藓滑，嵌空石磴谁雕锼。每怜风自四山而下不见底，惟闻松声万壑寒飕飕。
扪参历井到绝顶，下视尘世区中囚。酒酣苍茫瞰无际，块视五岳芥九州。
南望汉中山，碧玉簪乱抽。况复秦宫与汉阙，飘然聚散风中沤。
上有明星玉女之洞天，二十八宿环且周。又有千岁之玉莲，花开十丈藕如舟。
五鬛不鬛之长松，流膏入地盘蛟虬。采根食实可羽化，方瞳绿发三千秋。
时闻笙箫明月夜，芝軿羽盖来瀛洲。乾坤不老青山色，日月万古无停辀。
君且为我挽回六龙辔，我亦为君倒却黄河流。终期汗漫游八极，乘风更觅元丹丘。
词作【青杏儿·风雨替花愁】
风雨替花愁。风雨罢，花也应休。
劝君莫惜花前醉，今年花谢，明年花谢，白了人头。
乘兴两三瓯，拣溪山好处追游。
但教有酒身无事，有花也好，无花也好，选甚春秋。
【水调歌头·四明有狂客】
四明有狂客，呼我谪仙人。俗缘千劫不尽，回首落红尘。
我欲骑鲸归去，只恐神仙官府，嫌我醉时真。
笑拍群仙手，几度梦中身。倚长松，聊拂石，坐看云。
忽然黑霓落手，醉舞紫毫春。寄语沧浪流水。
曾识闲闲居士，好为濯冠巾。却返天台去，华发散麒麟。
【大江东去·用东坡先生韵】
秋光一片，问苍苍桂影，其中何物？一叶扁舟波万顷，四顾粘天无壁。
叩枻长歌，嫦娥欲下，万里挥冰雪。京尘千丈，可能容此人杰？
回首赤壁矶边，骑鲸人去，几度山花发。澹澹长空今古梦，只有归鸿明灭。
我欲从公，乘风归去，散此麒麟发。三山安在，玉箫吹断明月！